Mars tarlası (Paris)

Mars tarlası (fr. Champ de Mars) — Parisin VII arondismanında, şimal-qərbdən Eyfel qülləsi, cənub-şərqdən isə Hərbi məktəb arasında yerləşən ictimai park. Şəhərin qərb hissəsində, Sena çayının sol sahilində yerləşir. Tarixi 1751-ci ildə XV Lüdovik yoxsullaşmış zadəgan ailələrindən olan oğlanlar üçün Hərbi məktəbin yaradılması barədə qərar qəbul etmişdir. Yeni məktəb binasının qarşısındakı geniş, açıq ərazi müharibə tanrısı Marsın şərəfinə Mars tarlası adlandırılmış və hərbi meydan, eləcə də paradlar üçün istifadə olunmuşdur. Məhz burada 14 iyul 1790-cı il tarixində ilk Fransa konstitusiyasına təntənəli şəkildə and içilmiş, 17 iyul 1791-ci il tarixində isə xalq üsyanının hadisələri baş vermişdir. 1783-cü ildə fizik Jk Aleksandr Sezar Şarl və Rober qardaşları Mars tarlasında aerostatika üzrə ilk təcrübələrini aparmışdırlar. 1784-cü ildə hava xəttatlığının öncüllərindən biri olan Blanşar hava şarında ilk dəfə idarəolunan uçuş həyata keçirmişdir. Fransa inqilabından sonra Mars tarlasında vətənpərvərlik bayramları təşkil edilmişdir. 1833-cü ildən 1860-cı ilə qədər burada at yarışları keçirilmişdir. 1867-ci ildən etibarən isə bu məkanda müntəzəm olaraq ümumdünya sərgiləri təşkil olunmağa başlamışdır. İstinadlar